                                              dom
afsagt den 12. januar 2017 af østre landsrets 16. afdeling
(landsdommerne gunst andersen, bodil dalgaard hammer og suzanne holst (kst.)).
16. afd. nr. b-2506-15:
teknisk landsforbund som mandatar for
1) a
2) b
3) c
4) d
(advokat byrial rastad bjørst)
biint. 2) landsorganisationen i danmark islands brygge 32 d
(advokat peter nisbeth)
mod
1) e. pihl og søn a/s under konkurs v/kurator advokat henrik sjørslev
(advokat jeppe høyer jørgensen)
biint. 1) lønmodtagernes garantifond
(kammeradvokaten v/advokat agnete brus krusell)
sø- og handelsrettens skifterets dom af 20. oktober 2015 (p-60-14) er anket af teknisk
landsforbund som mandatar for a, b, c og d med påstand om, at e. pihl og søn a/s under
konkurs tilpligtes at anerkende as krav på 596,30 kr., bs krav på 1.195,35 kr., cs krav på
717,50 kr. og ds krav på 7.200 kr. som privilegerede krav i henhold til konkurslovens § 95.
lo er indtrådt som biintervenient til støtte for teknisk landsforbund som mandatar for a, b,
c og d.
indstævnte, e. pihl og søn a/s under konkurs, har påstået stadfæstelse.
                                               - 2 -
lønmodtagernes garantifond er indtrådt som biintervenient til støtte for e. pihl og søn a/s
under konkurs.
procedure
parterne har for landsretten gentaget deres anbringender for byretten og har procederet i
overensstemmelse hermed. biintervenienten lo har procederet til støtte for appellanterne, og
lønmodtagernes garantifond har procederet til støtte for indstævnte.
landsrettens begrundelse og resultat
landsretten finder ligesom flertallet i skifteretten, at bestemmelsen i teknikeroverenskom-
stens § 12, pkt. 11, 2. pkt., må sidestilles med et forlænget opsigelsesvarsel og derfor kan
konkursreguleres således, at feriefridagene reguleres efter ferielovens regler om restferie,
hvilket må anses for at være i overensstemmelse med det sædvanlige og rimelige, jf. kon-
kurslovens § 61, stk. 1. idet det lægges til grund, at de omhandlede feriefridage kan rummes i
fritstillingsperioden og i øvrigt af de grunde, der er anført af flertallet i skifteretten, stadfæster
landsretten herefter sø- og handelsrettens skifterets dom.
efter sagens udfald skal teknisk landsforbund som mandatar for a, b, c og d betale
sagsomkostninger for landsretten til e. pihl og søn a/s under konkurs med i alt 25.000 kr. til
dækning af advokatudgifter. ved fastsættelsen af beløbet til dækning af udgifterne til
advokatbistand er der ud over sagens værdi taget hensyn til sagens omfang og betydning.
t h i k e n d e s f o r r e t:
sø- og handelsrettens skifterets dom stadfæstes.
i sagsomkostninger for landsretten skal teknisk landsforbund som mandatar for a, b, c og
d betale 25.000 kr. til e. pihl og søn a/s under konkurs.
det idømte skal betales inden 14 dage efter denne doms afsigelse.
sagsomkostningerne forrentes efter rentelovens § 8 a.
